สวัสดีค่ะ ดิฉันเจ็บตรงนมมากค่ะ ประมาณวันศุกที่แล้ว มันปวดด้านข้าง ปวดด้านบนบ้าง ต้แงไปตรวจด่วนเลยไหมค่ะ
สวัสดีค่ะ อาการเจ็บเต้านม อาจเกิดจาก1. การเปลี่ยนแปลงของระดับฮอร์โมนในร่างกาย เช่น ในช่วงก่อนมีประจำเดือน ระดับฮอร์โมนเพศจะขึ้นสูง และทำให้เต้านมคัดตึง เจ็บได้2. เกิดจากการอักเสบของเนื้อเยื่อในเต้านม แต่มักจะเห็นผิวหนังของเต้านมบวมแดงร่วมด้วย และอาจมีไข้3. เกิดจากมีซีสต์หรือถุงน้ำในเต้านม แล้วมีการอักเสบเกิดขึ้น จึงทำให้มีอาการเจ็บได้ แต่มักคลำได้เป็นก้อนร่วมด้วย4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ5. เกิดจากการใช้ยาบางชนิด เช่น ยาคุมกำเนิด ยาสตรี สมุนไพร อาหารเสริมต่างๆ ยาต้านเศร้า เป็นต้น6. เกิดการบาดเจ็บที่กล้ามเนื้อ หรือกระดูกอ่อน บริเวณฐานของเต้านม จึงทำให้รู้สึกคล้ายเจ็บเต้านมตามไปด้วยหากเต้านมไม่ได้มีอาการบวมแดงร่วมด้วย ไม่มีไข้ ก็อาจสังเกตอาการไปก่อนก็ได้ แต่หากมีเต้านมบวมแดงร่วมด้วย หรือมีไข้ หรือคลำได้ก้อนที่เต้านม แนะนำควรไปพบแพทย์เพื่อตรวจรักษาค่ะ หรือหากอาการเจ็บเต้านมยังคงเป็นต่อเนื่องหลายวันหลายสัปดาห์ โดยที่ไม่ได้เกิดจากการใช้ยาใดๆ ก็ควรไปพบแพทย์เพื่อตรวจรักษาค่ะ ในเบื้องต้น ก็ไม่ควรไปบีบ นวดคลึงเต้านม และควรใส่ชุดชั้นในที่พอดี ไม่รัดแน่นจนเกินไปค่ะ